
	Bērnu un jauniešu basketbola 
skolai „Rīga”

	
	bsriga@riga.lv



	

	Par atzinumu par nometnes gatavību 
darbības uzsākšanai



Veselības inspekcijas Sabiedrības veselības departamenta Latgales kontroles nodaļa (turpmāk tekstā - Inspekcija) saņēma un izskatīja  nometņu vadītāju D. Kuzinas, L. Jansones, R. Zābera, Z. Jansona, E. Toma 11.06.2020. un 17.06.2020. e-dokumentus no nometnes.gov.lv par atzinuma sagatavošanu bērnu nometnēm „Basketbols Kuzina Diāna 2”, „Basketbols Jansone Līga 1”, „Basketbols Zābers Reinis 1”, „Basketbols Jansons Ziedonis 2”, „Basketbols Toms Edgars 1”  darbības uzsākšanai Stacijas laukums 1, Skrīveros. Nometņu norises laiki: 11.07.2020. līdz 17.07.2020, 18.07.2020. līdz 24.07.2020, 25.07.2020. līdz 31.07.2020, 01.08.2020. līdz 09.08.2020, 10.08.2020. līdz 16.08.2020.
Bērnu un jauniešu basketbola skolai „Rīga” 03.07.2020. ir izsniegts Atzinums par objekta gatavību darbības uzsākšanai vai turpināšanai Nr. 4.6.2.-14./503 (turpmāk – Atzinums) Stacijas laukums 1, Skrīveros. Nometnes norises vietas apsekojums un higiēniskais novērtējums veikts 03.07.2020. Atzinums derīgs visām Bērnu un jauniešu basketbola skolas „Rīga” rīkotajām nometnēm Stacijas laukums 1, Skrīveros līdz 03.07.2021.
Inspekcija norāda, ka nometņu organizēšanas laikā jānodrošina Ministru kabineta 2009. gada 1. septembra noteikumu Nr.981 „Bērnu nometņu organizēšanas un darbības kārtība” prasību izpildi, jāievēro Veselības ministrijas izstrādātās 2020. gada 22. maija vadlīnijas „Vadlīnijas piesardzības pasākumiem bērnu nometņu organizētājiem”, kā arī jāseko līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi. Nometnes laikā nedrīkst pieļaut nepiederošu personu uzturēšanos nometnes teritorijā.
Nodrošināt 2018.gada 24. augusta Ministru kabineta noteikumu Nr.447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtību” prasību ievērošanu.
Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām jāuzrāda apliecinājums (testēšanas pārskats) par peldūdens atbilstību 2017. gada 28. novembra Ministru kabineta noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv (vides-veseliba/peldudens/peldudens-monitorings).

